b'\n_START_ARTICLE_\nFormidable-luokka (taistelulaiva)\n_START_SECTION_\nValmistus\n_START_PARAGRAPH_\nLuokan alukset olivat muistuttivat ulkon\xc3\xa4\xc3\xb6lt\xc3\xa4\xc3\xa4n edelt\xc3\xa4neit\xc3\xa4 Majestic- ja Canopus-luokkien aluksia. Samoin niiden aseistus oli sama kuin edelt\xc3\xa4neiden luokkien. Siten luokkaa toisinaan nimitet\xc3\xa4\xc3\xa4n parannetuksi Majestic-luokaksi, vaikka se todellisuudessa on suurennettu Canopus-luokka. Canopus-luokassa hy\xc3\xb6dynnettiin lujemman Krupp-panssarin hy\xc3\xb6ty pienent\xc3\xa4m\xc3\xa4ll\xc3\xa4 suojaan k\xc3\xa4ytetty\xc3\xa4 uppoumaa ja kasvattamalla uppoumaa suuremman nopeuden saavuttamiseksi. Formidable-luokassa Krupp-panssaroinnilla lis\xc3\xa4ttiin suojaa pienent\xc3\xa4m\xc3\xa4tt\xc3\xa4 alusta, joten alusluokka oli edelt\xc3\xa4ji\xc3\xa4\xc3\xa4n kookkaampi. Luokka oli siten paremmin suojattu kuin edelt\xc3\xa4j\xc3\xa4ns\xc3\xa4 ja kuitenkin yht\xc3\xa4 nopea kuin Canopus-luokka. Suurin ero suojassa oli panssarivy\xc3\xb6n jatkuminen per\xc3\xa4\xc3\xa4n saakka.\n_START_SECTION_\nAseistus\n_START_PARAGRAPH_\nLuokan p\xc3\xa4\xc3\xa4- ja apuaseet olivat paranneltuja versioita edelt\xc3\xa4jill\xc3\xa4 k\xc3\xa4ytetyist\xc3\xa4. 12 tuuman MK IX -tykkien pituuskaliiperi oli kasvatettu 35:st\xc3\xa4 40:een ja kuuden tuuman tykkien 40:sta 45:een. HMS Irresistiblelle asennettut B Mk VIII -tykit voitiin my\xc3\xb6s ladata miss\xc3\xa4 suunnassa ja korkeuskulmalla tahansa, mik\xc3\xa4 nopeutti tulitoimintaa. Torneille rakennettiin my\xc3\xb6s erilliset kranaattihissit, mik\xc3\xa4 v\xc3\xa4hensi mahdollisen kordiittipalon levi\xc3\xa4mist\xc3\xa4.\n_START_SECTION_\nLondon-luokka\n_START_PARAGRAPH_\nKolmen ensimm\xc3\xa4isen aluksen j\xc3\xa4lkeen piirustuksia muutettiin, jolloin ensimm\xc3\xa4inen muutettu alus HMS London nimesi alaluokan. Luokan panssarikansi oli ohuempi ja joitakin muita yksityiskohtia panssaroinnissa muutettiin, mik\xc3\xa4 pienensi alusten uppoumaa.\n_START_SECTION_\nQueen-luokka\n_START_PARAGRAPH_\nKahta viimeist\xc3\xa4 alusta pidet\xc3\xa4\xc3\xa4n toisinaan omana luokkanaan. Niiden 12 naulan tykkipatterit sijoitettiin keskilaivaan yl\xc3\xa4kannelle ilman kasematteja, mik\xc3\xa4 v\xc3\xa4hensi edelleen uppoumaa. Alukset my\xc3\xb6s valmistettiin vasta Duncan-luokan valmistuttua, mik\xc3\xa4 my\xc3\xb6s osaltaan lis\xc3\xa4\xc3\xa4 mahdollisuutta nimet\xc3\xa4 alukset omaksi alaluokakseen.'